கேள்வி: மின் வலைப்பின்னல் - மின் வலைப்பின்னலின் கூறுகள் என்பது என்ன?
பதில்: # மின் உற்பத்தி - மின் நிலையம் பொதுவாக மக்கள்தொகைமிக்க இடங்களிலிருந்து தள்ளி நீர்நிலைகள் போன்று ஆற்றல்வளமிக்க இடங்களுக்கு அண்மையில் அமைக்கப்படுகின்றன. மேலும் அவை பொருளாதார பேணலுக்கான உற்பத்தித் திறனுடன் அமைக்கப்படும். உற்பத்தி செய்யப்படும் மின்சாரம் மிகு மின்னழுத்தத்திற்கு உயர்த்தப்பட்டு மின் தொடரமைப்புடன் இணைக்கப்படுகிறது. # மின்திறன் செலுத்தல் - மின் தொடரமைப்பு மூலம் வெகு தொலைவிற்கு மின்சாரம் எடுத்துச் செல்லப்படுகிறது. இது மாநில எல்லைகளைத் தாண்டியும் சில யேரங்களில் பன்னாட்டு எல்லைகளைத் தாண்டியும் செல்லும். மொத்த மின்நுகர்வு மையத்திற்கு (பெரும்பாலும் உள்ளூர் மின் வழங்கல் நிறுவனம்) கொண்டு செல்கிறது. # மின் வழங்கல் - துணை மின்நிலையத்தை அடைந்த மின்சாரத்தின் மின்னழுத்தத்தைக் குறைத்து வழங்கல் மின்னழுத்தத்திற்கு மாற்றப்படுகிறது. இங்கிருந்து வழங்கல் வலையமைப்பின் மூலம் நுகர்வோர் புள்ளிக்கு எடுத்துச் செல்லப்பட்டு ஒப்பந்த சேவை மின்னழுத்தத்தில் வழங்கப்படுகிறது.